Κλοδία Πούλχρα

Η  Κλοδία Πούλχρα (γενν. 57 / 56 π.Χ.), ήταν Ρωμαία υψηλής κοινωνικής θέσης, που έζησε κατά τον 1ο αι. π.Χ..Realencyclopädie der classischen Altertumswissenschaft: "Claudius 390"T. P. Wiseman, Roman Studies: Literary and Historical, σσ. 46, 398 Ήταν κόρη της Φουλβίας, μετέπειτα συζύγου του Μάρκου Αντωνίου, από τον πρώτο της σύζυγο, τον πολιτικό Πόπλιο Κλαύδιο Πούλχερ. Αποτέλεσε την πρώτη από τις συζύγους του μετέπειτα πρώτου Αυτοκράτορα της Ρώμης, Οκταβιανού Αυγούστου.

 Βιογραφικά στοιχεία 
Ο Μάρκος Αντώνιος αποτέλεσε τον τρίτο σύζυγο της μητέρας της. Όπως είχε κάνει νωρίτερα και ο Κλαύδιος, ο Αντώνιος αποδέχτηκε με χαρά τα χρήματα που του επέφερε η προίκα της για να προωθήσει την πολιτική του καριέρα. Μετά τη δολοφονία του Ιουλίου Καίσαρα στις 15 Μαρτίου 44 π.Χ., ο Αντώνιος σχημάτισε τη Δεύτερη Τριανδρία με τον Οκταβιανό και το Λέπιδο, που ακολουθήθηκε από μια αιμοσταγή σειρά προγραφών. Για να ενδυναμωθεί η πολιτική τους συμμαχία, η Φουλβία προσέφερε την κόρη της,  Κλοδία, ώστε να γίνει σύζυγος του νεαρού Οκταβιανού. Ο Λέπιδος με τη σειρά του πρότεινε την ανηψιά της συζύγου του, Σερουιλία.Dr Kirsty Corrigan; Brutus: Caesar's Assassin - σ. 128 Ο Οκταβιανός προτίμησε την  Κλοδία.

Λίγα είναι γνωστά τόσο για το γάμο όσο και για τη ζωή γενικότερα της Κλοδίας. Όταν ο Οκταβιανός ζήτησε διαζύγιο, η Φουλβία αποφάσισε να μην το αφήσει να περάσει έτσι. Από κοινού με τον Λεύκιο Αντώνιο, αδερφό του συζύγου της, συγκέντρωσε οχτώ λεγεώνες στην Ιταλία, για να πολεμήσουν υπέρ των δικαιωμάτων του Αντωνίου κατά του Οκταβιανού. Ο στρατός κατέλαβε τη Ρώμη για μια σύντομη περίοδο, μα τελικά αποσύρθηκε στην Περουγία (σύγχρονη Περούτζια). Οι δυνάμεις του Οκταβιανού, με επικεφαλής το Μάρκο Αγρίππα, πολιόρκησαν την Φουλβία και το Λεύκιο Αντώνιο εξαναγκάζοντάς τους να παραδοθούν από την πείνα το χειμώνα του 41 – 40 π.Χ. Η Φουλβία εξορίστηκε στην Σικυώνα, όπου και πέθανε από ξαφνική ασθένεια. 

Ο Οκταβιανός πήρε διαζύγιο από την Κλοδία για να παντρευτεί τη Σκριβωνία, με την οποία απέκτησε το μοναχοπαίδι του, την Ιουλία. Ο γάμος του με την Κλοδία δεν ολοκληρώθηκε ποτέ, σύμφωνα με το γράμμα που απέστειλε στη μητέρα της, όταν την χώρισε δήλωσε ότι ήταν παρθένα.Σουητώνιος, Αύγουστος 62. 1; Δίων Κάσσιος, Ρωμαϊκή ιστορία 48. 5. 3. Η κατοπινή τύχη της Κλοδίας παραμένει άγνωστη, μια θεωρία αναφέρει ότι παντρεύτηκε τον Γνάιο Λάρτιο και έγινε γιαγιά από μητέρα της Πλαυτίας Ουργουλανίλλας και του Μάρκου Πλαύτιου Σιλβανού.Birley, Anthony (1981). The Fasti of Roman Britain. Clarendon Press. σ. 38

 Σημειώσεις 

 Δείτε ακόμη 
 Οκταβιανός Αύγουστος
 Μάρκος Αντώνιος

Κατηγορία:Γυναίκες στην Αρχαία Ρώμη